open-index/open-wikipedia-markdown huggingface dataset:
Eve Madison

**Eve Madison**, echte namme: **April Lessington** (New York, 9 juny 1982), is in rêstend Amerikaansk neakenmodel en pornografysk aktrise fan Afro-Amerikaansk etnysk komôf, dy't fral bekend stiet om har grouwe stuten. Yn it begjin fan har karriêre hat hja inkeld ek wol wurke ûnder de namme Ariel Lessington.

## Libben en karriêre
Madison waard berne yn 1982 en is hikke en tein yn 'e Bronx, in wyk fan 'e stêd New York. Hja makke har debút yn in pornografyske film yn 2009, doe't se 27 jier wie. Neffens de Internet Adult Film Database (IAFD) spile se yn it folgjende goed jier yn 16 ûnderskate pornofilms, û.m. foar sokke foaroansteande labels as *[[Red Light District]]*, *[[New Sensations (filmstudio)|New Sensations]]*, *[[Digital Sin]]*, *[[Elegant Angel]]* en *[[Shane's World]]*. 

Teffens hat Eve Madison wol wurke foar minder bekende studio's, lykas *[[West Coast Productions]]* en *[[Black Ice (filmstudio)|Black Ice]]*. Fierders hat se ek in protte yn 't spier west foar pornosites op it ynternet, wêrûnder *[[BangBros]]*, *[[Brazzers]]*, *Porn.com* en *JizzBomb*. Dêrnjonken posearre hja ek as neakenmodel foar ferskate neakenblêden.

Hoewol't se har yn 'e rin fan 2010 alwer út 'e pornoyndustry weromloek, wûn Madison al gau oan populariteit, benammen fanwegen har grouwe stuten. Neffens har offisjele opjefte is se 1.60&nbsp;m, mei kupmaat 34B, in mulmaat fan 24 inches (60,9 sm) en in heupmaat fan 36 inches (91,4 sm). Sadwaande spile se in protte yn films en ynternetsênes dy't talein wiene op it stutefetisjisme, mar ek die se wol oan ynterrasiale pornografy.

## Keppelings om utens
* Offisjele webside fan Eve Madison
* Biografy en filmografy fan Eve Madison yn 'e ''Internet Movie Database'' (IMDb)
* Biografyske gegevens en filmografy fan Eve Madison yn 'e ''Internet Adult Film Database'' (IAFD)
* Biografyske gegevens fan Eve Madison op ''FreeOnes''
Megan Salinas

**Megan Salinas** (Edinburg (Teksas), 2 maart 1994), is in rêstend Amerikaansk neakenmodel, fetysjmodel en pornografysk aktrise fan Meksikaansk etnysk komôf. Hja hat yn it ferline ek wol gebrûk makke fan 'e artystenamme Mercedez Pequeño.

## Libben en karriêre
Salinas waard yn 1994 berne yn Edinburg, yn 'e steat Teksas (hoewol't guon boarnen úthâlde dat se yn Houston berne is). Yn elts gefal groeide hja op yn 'e Delling fan de Rio Grande, yn súdlik Teksas. Har earste baan hie se as kassiêre yn in skouboarch.

Yn jannewaris 2013, doe't se achttjin jier wie, makke Salinas har debút yn in pornografyske film. As pornoaktrise beheinde se har yn 't earstoan ta masturbaasjesênes en lesbyske pornografy. Pas tsjin 'e ein fan 2013 begûn se ek heteroseksueel wurk te dwaan.

Neffens de Internet Adult Film Database (IAFD) hat Salinas ûnderwilens (mids 2015) yn krapoan 35 pornofilms spile, û.m. foar labels as *[[Red Light District]]* en *[[Devil's Film]]*, mar ek foar minder bekende studio's, wêrûnder *Kick Ass Pictures*, *Filly Films* en *Mile High Productions*. Ek hat se in protte wurke foar pornosites as *[[Brazzers]]*, *Porn.com*, *Twistys*, *Mofos* en *Digital Desire*. Dêrnjonken is Salinas ek aktyf as neakenmodel foar fotoreportaazjes yn ferskate neakenblêden, en as fetysjmodel foar bondaazjefideo's (fan it label *FM Concepts*) en -fotografy.

## Lichemsskaaimerken en leafhawwerijen
Megan Salinas is neffens har offisjele opjefte 1.60&nbsp;m lang, mei in gewicht fan 45&nbsp;kg en in natuerlike kupmaat 34D. Nei eigen sizzen hâldt hja fan it spyljen fan Amerikaansk fuotbal en paintball.

## Keppelings om utens
* Offisjele webside fan Megan Salinas
* Biografy en filmografy fan Megan Salinas yn 'e ''Internet Movie Database'' (IMDb)
* Biografyske gegevens en filmografy fan Megan Salinas yn 'e ''Internet Adult Film Database'' (IAFD)
* Biografyske gegevens fan Megan Salinas op ''FreeOnes''
* Profyl fan Megan Salinas
* Ynformaasje oer Megan Salinas
* Ynformaasje oer Megan Salinas
Les Éditions de Minuit

**Les Éditions de Minuit** (útspr.: [lɛz edi'ʃõ də mi'nwi]), dat oerset wurde kin as "Utjouwerij Midsnacht", is in Frânske útjouwerij dy't oarspronklik oprjochte waard ûnder de Twadde Wrâldoarloch, as in drukkerij fan it Frânske ferset. Nei de oarloch wist dit bedriuw him ta ien fan 'e meast foaroansteande útjouwerijen fan Frankryk te ûntjaan.

## Skiednis
Les Éditions de Minuit waard ûnder de Dútske besetting fan Frankryk yn 'e Twadde Wrâldoarloch yn 1941 yn Parys oprjochte troch skriuwer en yllustrator Jean Bruller en skriuwer Pierre de Lescure. Doedestiden stiene alle legale útjouwerijen ûnder kontrôle fan 'e besetter, en alle útjeften waarden sinsurearre. Om dy sinsuer te omsilen, fungearre Les Éditions de Minuit ûndergrûnsk oant de befrijing fan Parys op 25 augustus 1944. It wie hachlik wurk, want de skriuwers en drukkers riskearren sûnder mis finzenskip en mooglik sels de deastraf as se pakt waarden. De earste publikaasje fan 'e útjouwerij wie *Le Silence de la Mer* ("De Stiltme fan 'e See"), skreau troch Bruller sels. Oare skriuwers dy't ûnder de besetting wurk by Les Éditions de Minuit útbrochten, wiene bygelyks François Mauriac, Paul Éluard, Louis Aragon en André Gide. De distribúsje fan sokke klandestine boeken gie fan hân ta hân. 

Nei de oarloch, doe't de útjouwerij foar it earst iepentlik operearje koe, wie Les Éditions de Minuit ien fan 'e mar in pear yllegale drukkerijen dy't mei súkses in trochstart meitsje koe, al wie it bedriuw de earste jierren finansjeel ynstabyl. Fan 1947 oant syn dea yn 2001 hie Jérôme Lindon de lieding oer de útjouwerij yn 'e hannen, wêrnei't er opfolge waard troch syn dochter Irène Lindon. Pas yn 'e jierren fyftich krige Les Éditions de Minuit de wyn yn 'e seilen, en publisearre it bedriuw wurken fan auteurs as Claude Simon, Marguerite Duras en Robert Pinget. It brocht yn 1958 ek *La Question* fan Henri Alleg út, in fan oerheidswegen sinsurearre wurk wêryn't it gebrûk fan foltertechniken troch it Frânske leger yn 'e Algerynske Oarloch (1954-1962) oan 'e kaak steld waard.

Yn 'e santiger en tachtiger jierren sette de útjouwerij syn súkses fuort mei in nije generaasje skriuwers, wêrûnder Jean Echenoz, Jean Rounaud, Marie NDiaye, Patrick Deville, Éric Chevillard en letter ek Laurent Mauvignier en Julia Deck. Yn syn skiednis wûn Les Éditions de Minuit fia de auteurs fan syn útjûne wurke twa kear de Nobelpriis foar de Literatuer (mei Samuel Beckett en Claude Simon) en withoefolle oare prizen.

## Keppelings om utens
*Offisjele webside fan Les Éditions de Minuit
Sahar Hbrahim Gel

**Sahar Hbrahim Gel** (Jalalabad, 26 novimber 1996) is in jonge Afgaanske asylsykster yn Nederlân, dy't yn 2011 útset drige te wurden. Nei't har lot rûnom yn it nijs kommen wie troch de protestaksjes dy't yn har wenplak Sint-Anne en op oare plakken opset waarden, mocht se úteinlik bliuwe.

## De Saak-Sahar
Sahar waard yn 1996 yn 'e stêd Jalalabad berne, yn eastlik Afganistan, mar ûntflechte it lân mei har âlden doe't hja noch mar in pear jier âld wie. Omtrint 2000 frege it gesin polityk asyl oan yn Nederlân. Wylst wachte waard op 'e beslissing oer harren oanfraach, waard it gesin nei in ferbliuw yn ferskate asylsikerssintra úteinlik plak tawiisd yn it Fryske Sint-Anne.

Uteinlik waard de asyloanfraach fan it gesin ôfwiisd, mar tsjin dy tiid wie it ein 2010. Sahar wie doe fjirtjin jier en siet op it Stêdlik Gymnasium yn Ljouwert. Hja waard omskreaun as "ferwesterske", spriek gjin of mar breklik Pataansk (de taal fan 'e mearderheid fan 'e Afgaanske befolking), en wie alhiel net fertroud mei de kultuer fan har lân fan oarsprong. As se weromstjoerd wurde soe nei Afganistan, soe se, neffens har pleitbesoargers, as famke yn in har frjemde kultuer en in tige drege maatskiplike sitewaasje bedarje dy't in psychososjale druk opsmite soe dy't foar har net te fernearen wie. Doe't it beslút fan 'e Ymmigraasje- en Naturalisaasjetsjinst (IND) bekend waard, waarden der protestaksjes organisearre troch Sahar har mei-learlingen yn Ljouwert en troch buertbewenners yn Sint-Anne, mei as gefolch dat har saak rûnom oandacht krige yn 'e lanlike media.

Om't minister Gerd Leers fan Ymmigraasje en Asyl yn dizze saak de poat stiif hâlde woe, makken Sahar en har âlden de gong nei de rjochter. Dy bepaalde op 21 jannewaris 2011 dat de Saak-Sahar op 'e nij besjoen wurde moast, en dat it gesin Gel salang yn Nederlân bliuwe mocht.  De reäksje fan Leers wie earst om yn heger berop te gean, mar nei't de Ried fan Steat de behanneling fan 'e saak útsteld hie, makke de minister op 8&nbsp;april bekend dat Sahar en har gesin op grûn fan "nije ynformaasje" dochs in ferbliuwsfergunning krije koene. Op 3 maaie ûnfong Sahar har ferbliuwsfergunning.

Yn 'e Twadde Keamer koene de measte partijen har fine yn it beslút fan minister Leers. Inkeld de PVV wie der fûleindich op tsjin dat Sahar en har âldelju en broerke bliuwe mochten. Neffens Sietse Fritsma, dy't oer dizze kwestje foar de partij it wurd fierde, waard it weromkearbelied troch it beslút "gigantysk ûndermine."  Nei oanlieding fan dizze saak waard der in nije regeling troffen, ûnder de regels wêrfan't ferwesterske famkes lykas Sahar automatysk in ferbliuwsfergunning krije koene. Neffens it frouljusblêd *Opzij* befûnen har yn Nederlân yn 2011 400 famkes yn inseldichste sitewaasje as Sahar.
Anabasis

De term "**anabasis**" hat yn 'e Fryske Wikipedy ferskate betsjuttings.

## Utlis
**Anabasis** is in Gryksk wurd, gearstald út *ana* ("op", "omheech") en *bainein* ("gean"). It is in term foar in ekspedysje fan 'e kust nei it binnenlân fan in gebiet. It tsjinstelde, in reis fan it binnenlân nei de kust, hjit in katabasis.

## Betsjutting
### Teksten
* ''Anabasis'' (Ksenofon), in ferslach troch de Aldgrykske histoarikus en kriichskundige Ksenofon oer de fjildtocht fan de Tsientûzen yn it Perzyske Ryk
* *[[Anabasis Alexandri]]*, in biografy fan Aleksander de Grutte troch de hellenistyske skriuwer Arrianus fan Nikomedia
* *Anabasis*, in moderne roman út 1994 troch Ellen Gilchrist

### Natoer
* Anabasis (motflinter), in skaai fan motflinters út 'e ûnderfamylje Phycitinae
* Anabasis (plant), in skaai fan woastynstrewellen út 'e famylje Chenopodioideae

### Oar
* Sibearyske Anabasis, in poëtyske namme foar de fjildtocht fan it Tsjechoslowaakske Legioen troch Sibearje ûnder de Russyske Boargeroarloch
* The Anabasis, in Amerikaanske *progressive metal*-band
* anabatyske wyn, in wyn dy't by in steile opdracht of by in berchskeante op waait
Marina Visconti

**Marina Visconti**, echte namme ûnbekend (Moskou, 30 maart 1995), is in Russysk neakenmodel en pornografysk aktrise, dy't yn it ferline ek wol gebrûk makke hat fan 'e artystenammen Marina, Sheila, Marina V., en Vika B., wylst har úteinlike skûlnamme ek wol misstavere wurdt as Marina Viskonti.

## Libben en karriêre
Visconti waard yn 1995 berne yn 'e Russyske haadstêd Moskou, dêr't se ek opgroeide. Hja waard yn 2013 ûntdutsen troch de Frânske pornoregisseur en -produsint Pierre Woodman, dy't har caste yn ferskate pornografyske films fan syn eigen studio, Woodman Entertainment, en fan it Sweedske Private-label.

Yn 2014 stiek Visconti de Atlantyske Oseaan oer, en begûn se oan in karriêre yn 'e Amerikaanske pornoyndustry, dêr't se al rillegau in beskate populariteit krige. Dat hie se grutdiels te tankjen oan har natuerlike grutte boarsten, mei kupmaat 34DD. Oare lichemsskaaimerken fan harres binne brún hier, blauwe eagen, in lingte fan 1.60&nbsp;m, en in gewicht fan 58&nbsp;kg.

Neffens de Internet Adult Film Database (IAFD) hat Visconti sûnt har debút yn 2013 yn likernôch 40 ûnderskate films spile. Dêrby hat hja yn Amearika wurke foar sokke foaroansteande labels as Evil Angel, Pure Play Media, Jules Jordan Video en Digital Sin. Ek hat Visconti in protte wurke foar pornosites op it ynternet, wêrûnder Reality Kings en Brazzers.

## Keppelings om utens
* Biografy en filmografy fan Marina Visconti yn 'e ''Internet Movie Database'' (IMDb)
* Biografyske gegevens en filmografy fan Marina Visconti yn 'e ''Internet Adult Film Database'' (IAFD)
* Biografyske gegevens fan Marina Visconti op ''FreeOnes''
Mhairi Black

**Mhairi Black** (Paisley (Skotlân), 15 septimber 1994) is in Skotsk politika dy't by de Britske parlemintsferkiezings fan 7&nbsp;maaie 2015 as kandidate foar de nasjonalistyske Skotske Nasjonale Partij yn it Legerhûs keazen waard. Om't se noch mar tweintich jier wie, waard sein dat hja it jongste Britske parlemintslid yn mear as 350 jier wie.

## Libben en karriêre
Black waard yn 1994 berne yn it Skotske Paisley. Se waard al jong lid fan 'e Skotske Nasjonale Partij (SNP), dy't nei ûnôfhinklikheid foar Skotlân stribbet. Wylst se noch politikology oan 'e Universiteit fan Glasgow studearre, stelde se har yn 2015 foar de SNP kandidaat by de ferkiezings foar it Britske Legerhûs yn it kiesdistrikt Paisley en Renfrewshire-Súd, dat sûnt minskewitten stevich yn 'e hannen west hie fan 'e Britske Labourpartij. Lykwols boekte de SNP by de ferkiezings op 7&nbsp;maaie 2015 in meunsteroerwinning, troch 56 fan 'e 59 parlemintssitten yn Skotlân te winnen. 

Hoewol't se dat nea ferwachte hie doe't se har kandidaat stelde, hearde Black ek ta de winners, mei't se yn Paisley en Renfrewshire-Súd as folsleine nijynkommelinge Douglas Alexander fersloech, ien fan 'e kopstikken fan 'e Labourpartij en de skaadminister fan Bûtenlânske Saken. Dat die se boppedat mei in romme marzje, te witten in ferskil yn stimmen fan 5.684, oftewol 12,3%. Neitiid waard Black werkeazen by de ferkiezings fan 2017 en de ferkiezings fan 2019.

## It jongste parlemintslid
Om't Black op 'e dei fan 'e ferkiezings yn 2015 20 jier en 237 dagen âld wie, krige hja doe it rekôr yn 'e hannen it jongste lid fan it Britske parlemint te wêzen sûnt de Herfoarmingswet fan 1832 ynfierd waard. Op dat mêd naam se it stokje oer fan James Dickson, dy't yn 1880 mei 21 jier en 67 dagen keazen waard. Hoewol't der nei Black har ferkiezing omraak fan swetst waard dat sy it jongste parlemintslid yn 350 jier wie, sûnt Christopher Monck, greve fan Torrington yn 1667 mei 13 jier keazen waard, is dat feitliken net wier. Nei Monck folgen nammentlik noch mear minderjierrige parlemintsleden, ek noch nei't by de Wet op de Parlemintêre Ferkiezings, út 1695, 21 jier as minimumleeftyd fêstlein wie. Sa waard Robert Jocelyn, 3e greve fan Roden yn 1806 noch mei 18 jier keazen.

## Keppelings om utens
*  Profyl fan Mhairi Black op 'e offisjele webside fan de SNP
Jaylene Rio

**Jaylene Rio**, echte namme: **Andrea Bravo** (Los Angeles, 16 april 1975), is in Amerikaansk neakenmodel, pornografysk aktrise en prostituee fan Meksikaansk etnysk komôf, dy't benammen bekend stiet om har natuerlike grutte boarsten. Hja hat yn it ferline ek wol wurke ûnder de artystenammen Daylene Rio en Santi.

## Libben en karriêre
Jaylene Rio waard yn 1975 berne yn Los Angeles, yn 'e steat Kalifornje, dêr't se ek opgroeid is. Yn 2008, doe't se 33 jier wie, spile se foar it earst yn in pornografyske film, wêrby't se daliks opfoel fanwegen har natuerlike grutte boarsten. Neffens har offisjele opjefte is Rio 1.60&nbsp;m, mei in gewicht fan 57&nbsp;kg en kupmaat 36EEE of 37F, ôfhinklik fan 'e beha. Hoewol't har boarsten "puer natuer" binne, hat hja al ymplantaten yn har stuten ynbringe litten.

Neffens de Internet Adult Film Database (IAFD) hat Rio sûnt har debút, yn 2008, yn likernôch 45 pornofilms spile, û.m. foar sokke foaroansteande labels as *[[Digital Sin]]*, *[[Hustler Video]]*, *[[Evil Angel (filmstudio)|Evil Angel]]*, *[[Devil's Film]]* en *[[New Sensations (filmstudio)|New Sensations]]*. Ek hat se in protte wurke foar pornosites op it ynternet, lykas *[[BangBros]]* en *[[Brazzers]]*. Dêrnjonken posearre hja ek as neakenmodel foar ferskate neakenblêden fan it grutte-boarstesjenre, wêrûnder *[[The Score Group|Score]]*, wêrfoar't hja ek yn in stikmannich fideo's ferskynde. Njonken har aktear- en modellewurk is Rio ek beskikber as eskort.

## Keppelings om utens
* Offisjele webside fan Jaylene Rio
* Biografy en filmografy fan Jaylene Rio yn 'e ''Internet Movie Database'' (IMDb)
* Biografyske gegevens en filmografy fan Jaylene Rio yn 'e ''Internet Adult Film Database'' (IAFD)
* Biografyske gegevens fan Jaylene Rio op ''FreeOnes''
Afra Red

**Afra Red** (10 oktober 1984) is in rêstend Kubaanske pornografysk aktrise fan Afro-Kubaansk en Spaansk komôf, dy't berne is yn Santiago de Kuba. Hja makke har debút yn in pornografyske film yn 2007. Neffens har offisjele opjefte is se 1.71 m lang, mei in gewicht fan 52 kg en kupmaat 36C.

## Keppelings om utens
*  Afra Red yn 'e ''FreeOnes''
* Afra Red yn 'e ''Twitter''
Martin Droeshout

**Martin Droeshout** (Londen, om april 1601 – 1650) wie in Ingelske grafikus fan Flaamsk komôf. Hy waard ferneamd fan syn portret fan William Shakespeare dat op de titelside fan de First Folio-útjefte út 1623 ôfbyld is.

Droeshout hat it fak faaks leard fan syn heit Michael Droeshout en syn âldere broer John Droeshout, dy't beide ek gravueres makken. It Shakespeare-portret waard bot wurdearre troch Ben Jonson dy't it as libbensecht (*"true to life"*) beskreau. Martin Droeshout wie lykwols 15 jier doe't Shakespeare yn 1616 stoar, dat der wurdt oannaam dat er Shakespeare net persoanlik kend hat en syn portret nei in oar petret makke hat.

Njonken portretten (bygelyks dy fan John Foxe, John Howson en George Villiers, de earste Hartoch fan Buckingham) makke Droeshout ek allegoarysk, mytysk en satirysk wurk.

Droeshout hat ek bydroegen oan it *Stamboeck* (Album Amicorum) fan Michael van Meer.


Ofbyld:Title page William Shakespeare's First Folio 1623.jpg|It ferneamde Shakespeare-portret
Ofbyld:The Spiritual Warfare.jpg|De geastlike striid
File:JohnHowson.jpg|John Howson


## Keppeling om utens
* Portretten fan Martin Droeshout yn de ''National Portrait Gallery'', Londen
Mya Mason

**Mya Mason**, wiere namme: **Kristina Enard** (4 novimber 1984) is in rêstend Amerikaansk pornografysk aktrise fan Afro-Amerikaansk komôf, dy't berne is yn Denver, yn 'e steat Kolorado. Hja makke har debút yn in pornografyske film yn 2003. Neffens har offisjele opjefte is se 1.56 m lang, mei in gewicht fan 50 kg en kupmaat 34D. Yn it begjin fan har karriêre brûkte hja ek wol de artystenammen Maya Madison, Mya Johnson, Maya Mason, China, Mya en Mya Manson.

## Keppelings om utens

*  Mya Mason yn 'e ''Internet Movie Database''
*  Mya Mason yn 'e ''Internet Adult Film Database''
*  Mya Mason yn 'e ''Adult Film Database''
*  Mya Mason yn 'e ''FreeOnes''
*  Mya Mason yn 'e ''Boobpedia''
* Mya Mason yn 'e ''Twitter''
Michelle Banks (pornografysk aktrise)

**Michelle Banks** (2 febrewaris 1983), is in rêstend Kanadeesk pornografysk aktrise fan Afro-Kanadeesk komôf. Hja makke har debút yn in pornografyske film yn 2004. Neffens har offisjele opjefte is se 1.73 m lang, mei in gewicht fan 55 kg en kupmaat 34B. Yn it begjin fan har karriêre brûkte hja ek wol de artystenammen Melodie Mitchell, Misha, Catherine, Marissa, Mischa, Mischa McKinnon en Denice.

## Keppelings om utens
*  Michelle Banks yn 'e ''Internet Movie Database''
*  Michelle Banks yn 'e ''Internet Adult Film Database''
*  Michelle Banks yn 'e ''Adult Film Database''
*  Michelle Banks yn 'e ''FreeOnes''
Dimitri van Toren

**Dimitri van Toren**, echte namme: *Jan van Tooren* (Breda, 16 desimber 1940 – Reusel, 21 maaie 2015) wie in Nederlânsk sjonger en ferdivedaasjekeunstner.

## Wurkpaad
Nei de middelbere skoalle studearre er oan de Akademy foar de Frije Keunst. Yn 1963 die er mei oan in talintejacht en waard twadde. Van Toren syn karriêre begûn by de groep The Headlines, dy't de single *De nozempjes* útbrochten. Letter siet Van Toren yn de groep The Lettersets en sette er út ein mei it skriuwen fan eigen teksten en lietsjes. Nei it opheffen fan dy band gie er solo fierder om syn eigen nûmers út te fieren. Yn 1966 kaam syn earste lp út. Van Toren waard bekend mei syn hits *Hé, kom aan* (1973), *Een lied voor kinderen* en *Mooi, je bent de mooiste*. Totaal hat er mear as tweintich lp's útbrocht.

Yn de jierren tachtich woe Van Toren wat mear ta rêst komme en ferfear nei Yndia. Dat smiet yn 1990 in nij album op, ynspirearre troch de Yndiaaske kultuer ûnder de titel *Alsof de maan de aarde kust*. Ien fan de nûmers wie wer *Hé, kom aan*, ditkear foar ien kear yn 'e mande mei Flairck.

Van Toren wenne sûnt 1994 yn Brabân, yn Reusel. Hy stoar nei in slimme sykte yn de âldens fan 74 jier.

## Diskografy
### Albums
#### Op lp
*1966 *Dimitri van Toren* (heruitgegeven as *Hé, kom aan*)
*1968 *Tussen hemel en aarde*
*1969 *De gelaatstrek van een lied*
*1970 *Naar een onbekende omhelzing*
*1970 *Dimitri Van Toren '63 - '64*
*1972 *Warm en stil*
*1973 *Zullen we dansen of hard weglopen*
*1973 *Een portret van Dimitri Van Toren*
*1973 *In de Teerstoof*
*1974 *Dimitri Van Toren*
*1975 *Een nieuw portret van Dimitri Van Toren*
*1976 *Door dromen getekend*
*1977 *Uiterlijk Wel Innerlijk Nooit*
*1979 *Scène Rustique*
*1980 *Met 'n beetje geluk*
*1981 *En soms waait er zoiets als vrede door mijn hart*
*1983 *Drijfkracht
*1986 *Het beste van Dimitri Van Toren*

==== Op lp en cd ====
*1988 *Dwars door het pretpark*
*1989 *Alsof de maan de aarde kust*

==== Op cd ====
*1991 *Afwachtend en Oplettend*
*1992 *En dan weer daar*
*1994 *Onder dezelfde zon*
*1995 *Dimitri Toren 30 jaar*
*1998 *Verder almaar dichter*
*2000 *Hé, kom aan 2000/Mijn generatie* (2005)
*2002 *De vertelling gaat door''
Reusel

*Reusel (plak), in doarp en eardere gemeente yn de gemeente Reusel-De Mierden
*Reusel (stream), in steamke yn Noard-Brabân
*Reusel-De Mierden, in gemeente yn Noard-Brabân
Poarte (pleats)

In soad pleatsen hiene eartiids in **poarte** as tagong ta it hiem yn stee fan in homeie. Om it hiem lei dan fakentiden in dûbele grêft. Dy poarte en greft bleaune oer nei't de state of stins op it stee ôfbrutsen wie. Pleatsen mei sa'n poarte waarden faak *poartepleatsen* neamd. Inkele oerbliuwsels binne der noch by:
* Liauckamastate - Seisbierrum
* Grut Dearsum - Achlum
* Uniastate - Bears
* Jongemastate - Raard
* Sjuxmastate - Waaksens
* Poptaslot - Marsum

## Sjoch ek
* Homeiepeallen
Katia De Lys

**Katia De Lys** (25 desimber 1984) is in rêstend Kubaansk pornografysk aktrise fan Afro-Kubaansk komôf, dy't berne is yn Havana. Hja makke har debút yn in pornografyske film yn 2010. Neffens har offisjele opjefte is se 1.70 m lang, mei in gewicht fan 50 kg en kupmaat 33D.

## Filmografy
* "Ultimate french girls 3" (2010)
* "Casting Tres Special 1" (2010)
* "Tout a declarer" (2011)
* "Zahia Et Ses Copines" (2011)
* "DXK" (2011)
* "Je fais cocu mon mari" (2011)
* "Les Avocates Grimpent Au Barreau" (2011)
* "Top Sexe" (2011)
* "Top Wet Girls 11" (2011)
* "Ultimate French Girls 3" (2011)
* "Woodman Casting X 85" (2011)
* "Baise Avec Les Stars" (2011)
* "Hot Legs and Feet" (2012)
* "In My Room 2" (2012)
* "Grosse sodomie de la pornstar cubaine Katia Dé Lys" (2012)
* "Sexy Girls In Hot Lingerie 3" (2012)
* "Mangez-moi" (2012)
* "Caza Guiris Vol.3" (2012)
* "Hardcore Fever" (2012)
* "Glory Holes" (2012)
* "En Double Sinon Rein" (2012)
* "Girls on Fire 2" (2012)
* "Ma Patronne Est Un Salope" (2012)
* "Kamasutra 4: les positions pour elle" (2013)
* "Kamasutra 3: Les Positions Acrobatiques" (2013)
* "Kamasutra: The Secrets of Sex" (2013)
* "Mariee a tout prix" (2013)
* "Moi, Laurence 41 ans, salope et tres gourmande" (2013)
* "La Fille Du Parrain - The Bodyguard" (2013)
* "My Sweet Girls 2" (2013)
* "Cream Exchange 2" (2013)
* "Outside Sex Romance 1" (2013)
* "Toys And Girls" (2013)
* "Il Padrone Del Tuo Corpo" (2013)
* "SambaX" (2013)
* "Prete A Tout" (2013)
* "Vive Les Francaises" (2013)
* "Moi, Laurence 41 Ans, Salope Et Tres Gourmande" (2013)
* "WIB (Women In Black)" (2014)
* "Sodo A La Francaise" (2014)
* "Hardcore Fever" (2014)
* "Private Gold 173: Pussy Harvest" (2014)
* "Public Invasion 16" (2014)
* "Pure Sensuality 2" (2014)
* "Schiave Della Perversione" (2014)
* "My Teacher is a Slut" (2014)
* "Clitlicking Girlfriends 2" (2015)
* "Ebony Power" (2015)

## Keppelings om utens
*  Katia De Lys yn 'e ''Internet Movie Database''
*  Katia De Lys yn 'e ''Internet Adult Film Database''
*  Katia De Lys yn 'e ''Adult Film Database''
*  Katia De Lys yn 'e ''FreeOnes''
*  Katia De Lys yn 'e ''Boobpedia''
Anthony J. Cecce

**Anthony J. Cecce** (1958?) is in Amerikaansk astronoom en ûntdekker fan asteroïden.

Hy ûntduts tusken 2000 en 2001 totaal 17 asteroïden.
Macmillan Publishers USA

**Macmillan Publishers USA** is de eardere namme fan in Amerikaanske útjouwerij wêrfan't de ynfrakstruktuer no fierhinne yndield is by oare útjouwerijen. It bedriuw kaam ein njoggentjinde iuw fuort út it gruttere en bekendere Britske Macmillan Publishers, en heart sûnt 2001 ta it Dútske útjouwersconcern Verlagsgruppe Georg von Holtzbrinck GmbH.

## Skiednis
Yn 1869 ferfear George Edward Brett, in wurknimmer fan 'e Britske útjouwerij Macmillan Publishers, nei de Feriene Steaten, om yn New York in Amerikaanske fêstiging fan it bedriuw op te setten. Yn 1896 ferkocht de Britske memme-ûndernimming al syn belangen yn 'e Feriene Steaten oan Brett syn soan en pakesizzer, George Platt Brett sr. en George Platt Brett jr., sadat Macmillan Publishers USA in folslein selsstannich bedriuw waard. Lykwols bestiene der yn dy tiid tige nauwe freonskiplike bannen tusken de famyljes Brett en Macmillan, en de Bretts besleaten om fanwegen nammebekendheid de bedriuwsnamme "Macmillan Publishers" oan te hâlden.

Under it bewâld fan 'e famylje Brett ûntjoech Macmillan USA him ta in foaroansteande útjouwerij, dêr't wurken útkamen fan bgl. Winston Churchill, Margaret Mitchell (*Gone with the Wind*) en Jack London (*White Fang* en *Call of the Wild*). Oant de sechtiger jierren fan 'e tweintichste iuw bleaune de Bretts oan it roer fan 'e útjouwerij stean. Troch syn fúzje mei Crowell Collier, yn 1961, en oernames fan konkurrinten lykas de Charles Scribner's Sons yn 1984, groeide Macmillan USA út ta in reus op 'e Amerikaanske útjouwersmerk. 

Sels waard Macmillan USA yn 1989 oankocht troch de kontroversjele Britske media-*tycoon* Robert Maxwell, mar doe't nei dy syn ferstjerren yn 1991 syn erven fallyt giene, waard it bedriuw yn 1994 trochferkocht oan útjouwerij Simon & Schuster, dy't der syn difyzje oangeande neislachwurken fan makke. It grutte Britske útjouwersconcern Pearson PLC naam yn 1998 de hiele ûnderwiis- en beropslektuerdifyzje fan Simon & Schuster oer, mei dêrûnder ek Macmillan USA, wêrfan't it in grut part fan 'e ynfrastruktuer it jiers dêrop trochferkocht waard oan Thomson Gale.

De Amerikaanske rjochten op 'e namme Macmillan Publishers waarden yn 2001 mei in pear útsûnderings troch Pearson oerdien oan it Dútske útjouwersconcern Verlagsgruppe Georg von Holtzbrinck GmbH, dat yn 1999 ek it Britske Macmillan Publishers oankocht hie, sadat de beide nammen foar it earst yn mear as in iuw wer yn ien hân kamen. Yn 2007 neamde Holtzbrinck syn Amerikaanske difyzje lykwols om, sadat de namme Macmillan USA fan dy tiid ôf fierhinne yn ûnbrûk rekke is, al libbet de ynfrastruktuer fan 'e oarspronklike útjouwerij no ûnder oare nammen gewoan fierder. Inkeld McGraw-Hill Education jout noch skoalboekjes foar it basisûnderwiis út ûnder de ymprint Macmillan/McGraw-Hill.
George Allen & Unwin

**George Allen & Unwin** wie in Britske útjouwerij, dy't yn 1871 oprjochte waard en fêstige wie yn Londen. It bedriuw krige ynternasjonale bekendheid as de oarspronklike útjouwer fan 'e wurken fan J.R.R. Tolkien. Nei ferskate oernames gie it úteinlik op yn HarperCollins Publishers.

## Skiednis
De útjouwerij waard yn 1871 ûnder de namme fan George Allen and Sons oprjochte troch de Britske útjouwer George Allen, mei finansjele help fan 'e ferneamde keunstkritikus John Ruskin. Yn 1914, doe't sir Stanley Unwin der in mearderheidsbelang yn kocht, waard it bedriuw omneamd ta George Allen & Unwin. Stanley Unwin syn soan Rayner Unwin en syn omkesizzer Philip Unwin besetten neitiid liedingjaande funksjes binnen de útjouwerij, en Rayner Unwin wie dejinge dy't fantasyskriuwer J.R.R. Tolkien begelate by de útjefte fan dy syn berneboek *[[The Hobbit]]* (1937) en syn magnum opus *[[The Lord of the Rings]]* (1954-1955). Troch it súkses fan dy publikaasjes krige George Allen & Unwin ynternasjonale bekendheid. Oare ferneamde skriuwers dy't har wurken by de útjouwerij publisearren, wiene bgl. Bertrand Russell, Roald Dahl en Thor Heyerdahl.

Nei't Rayner Unwin ein 1985 mei pinsjoen gien wie, fúzjearre George Allen & Unwin yn 1986 mei Bell & Hyman en gie it fierder ûnder de namme Unwin Hyman Ltd., mei Robin Hyman as presidint-direkteur. Rayner Unwin wie dêrnei noch in hoartsje foarsitter fan de ried fan bestjoer, in dieltiidfunksje, foar't er him ein 1988 foargoed út it bedriuw weromloek. Neitiid ferkocht Hyman de útjouwerij yn 1990 tsjin Unwin syn beswieren yn oan HarperCollins Publishers, dy't de wittenskiplike non-fiksjedifyzje trochferkocht oan Routledge, en de fûnskatalogus op it mêd fan fantasyliteratuer ûnderbrocht by HarperCollins Science Fiction & Fantasy (no HarperVoyager), sadat de namme George Allen & Unwin yn Grut-Brittanje ophold te bestean. De Australyske ôfdieling kocht himsels yn 1990 lykwols út, en is sûnt in selsstannige útjouwerij ûnder de ferienfâldige namme Allen & Unwin.
Allen & Unwin

**Allen & Unwin** is in Australyske útjouwerij, dy't yn 1990 fuortkommen is út 'e oarspronklike, Britske útjouwerij George Allen & Unwin, bekend as de útjouwer fan 'e wurken fan J.R.R. Tolkien. 

## Skiednis
De Australyske ôfdieling fan 'e Britske útjouwerij George Allen & Unwin waard yn 1976 oprjochte, ûnder de namme fan George Allen & Unwin Australia Ltd. Doe't de memme-ûndernimming yn 1990 oernommen waard troch HarperCollins Publishers, koe de Australyske difyzje himsels útkeapje, en waard it in selsstannige útjouwerij ûnder de ferienfâldige namme Allen & Unwin.

Sûnt hat it bedriuw him ûntjûn ta ien fan 'e súksesfolste ûnôfhinklike útjouwerijen fan Austraalje, en bringt it jiers oant 250 nije titels út. Dêrby giet it sawol om literêre en kommersjele fiksje as om non-fiksje, lykas biografyen, autobiografyen, skiednis, misdie, polityk en reisferhalen, mei dêropta ek berneboeken.

It haadkantoar fan Allen & Unwin is fêstige yn Crows Nest, by Sydney, mar it bedriuw hat ek kantoaren yn Melbourne, Auckland (yn Nij-Seelân) en Londen (yn Ingelân). Fierders fertsjintwurdiget Allen & Unwin ferskate ûnôfhinklike Britske útjouwerijen op 'e Australyske en Nijseelânske merk, wêrûnder Bloomsbury Publishing, Faber & Faber, Profile Books, Serpent's Tail, Atlantic Books en Canongate Books. Troch dy oerienkomst waard bgl. de distribúsje fan 'e *[[Harry Potter]]*-rige fan Bloomsbury yn Australaazje dien troch Allen & Unwin.

## Keppelings om utens
*Offisjele webside fan Allen & Unwin
Savana Ginger

**Savana Ginger**, echte namme: **Marisol Pendas** (Los Angeles, 27 febrewaris 1984), is in rêstend Amerikaansk neakenmodel, fetysjmodel en pornografysk aktrise fan mingd Afro-Kubaansk-Spaansk-Yndiaansk etnysk komôf. Yn it begjin fan har karriêre hat hja ek wol gebrûk makke fan 'e artystenammen Gina Ginger en Geena Ginger, wylst har úteinlike skûlnamme ek wol misstavere wurdt as Savannah Ginger.

## Libben en karriêre
Savana Ginger waard yn 1984 berne yn Los Angeles, yn 'e steat Kalifornje, as de (net ienaaiïge) twillingsuster fan pornostjer Havana Ginger. Yn neifolging fan har suster makke hja yn 2006 har debút yn in pornografyske film, doe't hja 22 jier wie. 

Neffens de Internet Adult Film Database (IAFD) hat Savana Ginger sûnt yn likernôch 16 ûnderskate films spile, û.m. foar it foaroansteande label *[[Devil's Film]]*, mar faker foar ûnbekendere studio's, wêrûnder *[[Platinum X Pictures]]* en *[[Black Ice (filmstudio)|Black Ice]]*. Ek hat se in protte wurke foar pornosites as *[[Brazzers]]* en *Porn.com*. Foar de site *SisterReunion.com* naam se in sêne op wêryn't se tegearre mei har twillingsuster Havana en in manlike akteur spile.

Njonken har aktearwurk is Savana Ginger ek aktyf as neakenmodel, en hat se foar ferskate neakenblêden posearre, wylst se as fetysjmodel yn guon bondaazjefilms fan 'e studio *FM Concepts* spile hat. Neffens har offisjele opjefte is se 1.70&nbsp;m lang, mei in gewicht fan 61&nbsp;kg. Har boarsten, mei kupmaat 34DD, binne natuerlik en falle op troch de grutte spienhôven. Savana Ginger hat fierders ferskate tattoeaazjes, wêrûnder grutten op har lofterskouder en op har rjochterankel.

## Keppelings om utens
* Biografy en filmografy fan Savana Ginger yn 'e ''Internet Movie Database'' (IMDb)
* Biografyske gegevens en filmografy fan Savana Ginger yn 'e ''Internet Adult Film Database'' (IAFD)
* Biografyske gegevens fan Savana Ginger op ''FreeOnes''
Munt

* muntstik, in betelmiddel, ornaris yn 'e foarm fan in metalen skyfke
* muntienheid of faluta, it jildige betelmiddel fan in beskaat lân
* munt (skaai) (*Mentha*), in planteskaai
Tweed (rivier)

De **Tweed** (*Abhainn Thuaidh*) is in rivier fan 156 km lang dy't foar it grutste part troch it grinsgebiet tusken Ingelân en Skotlân rint, de Borders. Hy ûntspringt op Tweedsmuir by Tweed's Well tichtby it plak dêr't ek de rivieren Clyde, dy't nei it noardwesten rint, en de Annan dy't nei it suden streamt, begjinne. *"Annan, Tweed and Clyde rise oot the ae hillside"* sizze se yn de Borders. De hiele Borderregio lost syn wetter op dizze rivier. De lêste 27 km fan de rivier is part fan de grins tusken Ingelân en Skotlân.

De Tweed is ien fan de grutte salmrivieren fan Grut Brittanje en is de iennichste rivier yn Ingelân dêr't sûnder fergunning angelfiske wurde mei.

De Tweed streamt troch de folgende plakken: Peebles, Galashiels, Melrose, Kelso, Coldstream en Berwick-upon-Tweed, dêr't er yn de Noardsee streamt.

## Keppeling om utens

* British Waterways: River Tweed
* Webstee River Tweed Commission
* De Tweed Stichting
* Webstee Tweed Forum
Personele uny

In **personele uny** is de kombinaasje fan twa of mear steaten dy't deselde monarch hawwe, wylst harren grinzen, wetten en belangen apart bliuwe. It ferskil mei in federaasje is dat elts lân binnen de personele uny in ûnôfhinklik regear hat, wylst federearre steaten (lykas de ûnderskate Feriene Steaten) mei-inoar ien nasjonaal regear hawwe. De bestjoerder fan in personele uny hoecht gjin erflik monarch te wêzen.

Personele unys kinne ûntstean om ferskate redens, dy't útinoar rinne kinne fan tafal (as de soan fan 'e kening fan lân A en de regearjende keninginne fan lân B beide âlden opfolget) oant in ferkapte anneksaasje (yn sokke gefallen waard in personele uny yn it ferline faak sjoen as in ynstrumint om opstannen foar te kommen). In personele uny kin fierders by wet fêstlein wurde (wêrby't beide lannen oanjouwe deselde monarch diele te sillen), mar dat hoecht net, en personele unys dy't net by wet fêstlein binne, kinne makliker ferbrutsen wurde (bgl. troch nei de dea fan 'e oangeande monarch ferskillende opfolgers oan te wizen).

In bekend foarbyld fan in personele uny wie dy tusken Ingelân (en Ierlân) en Skotlân, dy't fan 1603 oant 1707 bestie. Dêrby folge de Skotske kening Jakobus VI (as har neiste libbene famyljelid) de Ingelske (en Ierske) keninginne Elizabeth I op doe't dy sûnder bern stoar. Uteinlik late dizze personele uny ta in politike uny (Grut-Brittanje), dy't oant hjoed de dei fuortbestiet. In oare bekende personele uny wie de Eastenryksk-Hongaarske Dûbeldmonargy, dy't fan 1866 oant 1918 bestie. Minder bekend is dat Nederlân en it gruthartochdom Lúksemboarch fan 1815 oant 1890 in personele uny hiene, dy't úteinlik ferbrutsen waard om't yn Nederlân keninginne Wilhelmina op 'e troan kaam, wylst de Lúksemboarchske grûnwet erfopfolging troch froulju net tastie.
Taksis fan Fortingall

De **Taksis fan Fortingall** (Ingelsk: *Fortingall yew*) is in tige âlde Jeropeeske taksis (*[[Taxus baccata]]*) op it tsjerkhôf fan it doarp Fortingall, Perthshire, yn Skotlân. Saakkundigen fan distiid rûze de âldens fan de beam op 2000 oant 3000 jier. It soe kinne dat it de âldste beam yn Grut-Brittanje is en ien fan de âldsten fan Jeropa. 
De stam, dy't wilens skoarre is, hie ein 18e iuw in omfang fan 16 meter.

## Leginde
Neffens in pleatslike leginde soe Pontius Pilatus yn it skaad fan dizze beam berne wêze en dêr as bern boarte hawwe. De krite hearde doe lykwols noch net ta it Romeinske Ryk.

## Keppelings om utens
*  Fideo oer de Taksis fan Fortingall
*  BBC news "Mapping nature's ancient monuments"
*  Alde Taksisbeammen, www.ancient-yew.org
Fortingall

**Fortingall** (Skotsk-Gaelysk: *Fartairchill*) is in doarp oan de eastlike ein fan de Skotske delling Glen Lyon yn it distrikt Perth en Kinross.

Fortingall is bekend om syn oerâlde taks. Besuden it doarp stiet de *Càrn na Marbh*, in stien dy't it plak oanjout dêr't yn de 14e iuw slachtoffers fan de Swarte Dea beïerdige waarden.

De tsjerke fan no is yn de iere 20e iuw boud op in ierkristlik (gearkomst)plak, nei alle wierskyn út de 8e iuw. It plak is ferbûn mei in biskop fan Iona dy't fan dêr út de tsjerke stichte.


Ofbyld:2011 Schotland kerk van Fortingall 6-06-2011 18-46-09.png|De tsjerke fan Fortingall
Ofbyld:2011 Schotland venijnboom Fortingall ommuurd 6-06-2011 18-43-30.jpg| De bemuorre taks op it tsjerkhôf fan Fortingall
File:Fortingall Hotel - geograph.org.uk - 1240881.jpg|Fortingall Hotel
File:Fortingall stone circles - geograph.org.uk - 1240865.jpg|Stiensirkels yn de krite


## Keppeling om utens
* Fortingall op undiscoveredscotland.co.uk
Jazmine Ryder

**Jazmine Ryder** (28 novimber 1989) is in rêstend Amerikaansk pornografysk aktrise fan Afro-Amerikaansk komôf. Hja makke har debút yn in pornografyske film yn 2009. Neffens har offisjele opjefte is se 1.73 m lang, mei in gewicht fan ? kg en kupmaat 34B. Yn it begjin fan har karriêre brûkte hja ek wol de artystenammen Jazmyn, Jasmine Ryder, Jazmine Ryder en Jazmin Ryder.

## Keppelings om utens
*  Jazmine Ryder yn 'e ''Internet Movie Database''
*  Jazmine Ryder yn 'e ''Internet Adult Film Database''
*  Jazmine Ryder yn 'e ''Adult Film Database''
*  Jazmine Ryder yn 'e ''FreeOnes''
Adina Jewel

**Adina Jewel**, wiere namme: **Jane Elizabeth Moehle** (13 febrewaris 1979) is in rêstend Jamaikaansk pornografysk aktrise, dy't berne is yn Kingston en wurksum is yn 'e Amerikaanske pornoyndustry. Hja makke har debút yn in pornografyske film yn 1998. Neffens har offisjele opjefte is se 1.63 m lang, mei in gewicht fan 52 kg en kupmaat 34C. Yn it begjin fan har karriêre brûkte hja ek wol de artystenammen Adina, Pebbles Stone, Pebbles, Passion, Black Passion en Angela Ass-sets.

## Keppelings om utens

*  Adina Jewel yn 'e ''Internet Movie Database''
*  Adina Jewel yn 'e ''Internet Adult Film Database''
*  Adina Jewel yn 'e ''Adult Film Database''
*  Adina Jewel yn 'e ''FreeOnes''
*  Adina Jewel yn 'e ''Boobpedia''
Forth (rivier)

De **Forth** (Skotsk-Gaelysk: *Abhainn Dhubh*, dat betsjut: *Swarte Rivier*) is in 47 km lange en teffens de grutste rivier fan Midden-Skotlân en mûnet út by Kincardine yn de Firth of Forth. De boarne fan de Forth is Loch Ard, op 33 meter boppe seenivo, yn de Trossachs. De Forth wie eartiids befarber oant Stirling ta, mar troch fersâning en de grutte fan skippen fan no kin dat net mear.


File:Old Bridge over The Forth - geograph.org.uk - 386144.jpg|*Stirling Old Bridge*, in 15e iuwske brêge oer de Forth
Ofbyld:River Forth near Stirling.jpg|De Forth by Stirling
Ofbyld:Upstream from Kincardine Bridge - geograph.org.uk - 25159.jpg|De Forth by Kincardine
Bristol Beaufort

De **Bristol Beaufort** wie in twamotorige torpedobommesmiter, ûntwurpen en producearre troch de Britske fleantúchfabrikant Bristol. It tastel, mei fabryksoantsjutting **Type 152**, wie yn  de Twadde Wrâldoarloch ûnder oaren yn gebrûk by de RAF, Coastal Command en fan 1940 ôf ek by de Royal Navy Fleet Air Arm en de Australyske loftmacht.

Type 152 waard ûntwikkele út de Bristol Blenheim. Sy waarden brûkt as torpedobommesmiter, gewoane bommesmiter en om seeminen te lizzen oant yn 1942, doe't se út aktive tsjinst helle waarden. Dêrnei waarden se brûkt as treningstastellen oant se yn 1945 echt ferâldere wiene. Beauforts waarden ek geregeldwei ynset oan it Mediterane front; Beaufort-squadrons dy't yn Egypte en op Malta stasjonearre wiene holpen mei om in ein te meitsjen oan de befoarrieding fan Rommel syn ''Deutsches Afrikakorps'' yn Noard-Afrika.

Beauforts waarden lykwols it meast ynset troch de Royal Australian Air Force by de oarloch yn en om de Pasifyske Oseaanit, dêr't se oant de ein fan de oarloch brûkt waarden. Op seis tastellen nei, waarden de Australyske Beauforts pleatlik ûnder lisinsje makke.

Hoewol't de Beaufort as torpedobommesmiter ûntwurpen waard die er dochs mear tsjinst as konvinsjonele bommesmiter. De Beaufort makke oars mear fleanoeren op treningsflechten as op operasjonele missys en der giene mear tastellen ferlern troch ûngemakken en technysk falen as troch fijanlik fjoer. Mar, út de Beaufort ûntstie wol de tige slagge lange-ôfstâns-jager Beaufighter.

Fan de Beaufort wiene der tsien farianten. It tastel hat ek tsjinne by de loftmachten fan Kanada, Nij-Seelân, Súd-Afrika en Turkije.

## Spesifikaasjes

## Galery

Ofbyld:Aircraft of the Royal Air Force, 1939-1945; Bristol Type 152 Beaufort (IWM COL 181) (cropped).jpg|Bristol Beaufort fan de Royal Air Force
Ofbyld:BeaufortIIa.jpg|Beaufort IIa mei radar
Ofbyld:ASV Mk II radar transmitter antenna on Bristol Beaufort.jpg|ASV Mk II radarantenne oan in Bristol Beaufort


## Literatuer
* C.H. Barnes: *Bristol Aircraft Since 1910.* Putnam Aeronautical, Londen 1988, ISBN 0-85177-823-2.
* Tony Buttler: *Bristol Beaufort (Warpaint Series No. 50).* Warpaint Books Ltd., Milton Keynes 2000, ISSN X-9999-00501.
* Tony Buttler: *British Secret Projects. Fighters and Bombers 1935–1950.* Midland, Hersham 2004, ISBN 1-85780-179-2.
* William Green: *War Planes of the Second World War. Volume Seven: Bombers and Reconnaissance Aircraft.* Doubleday and Company, New York 1967.
* Roger Hayward: *Beaufort File.* Air-Britain (Historians) Ltd., Tonbridge 1990, ISBN 0-85130-171-1.

## Sjoch ek
Besibbe ûntwerpen:
* Bristol Beaufighter
* Bristol Blenheim
* Blackburn Botha
* Cant Z.1007
* Ilyushin Il-4
* Mitsubishi G3M
* Mitsubishi G4M
* Savoia-Marchetti SM.79

## Keppeling om utens
Pascagoula (Mississippy)

**Pascagoula** is in stêd yn it súdeasten fan 'e Amerikaanske steat Mississippy oan de kust fan de Golf fan Meksiko. It is it haadplak fan Johnson County. Ynwennertal: 22.240 (2013).

## Keppeling om utens
* Statistyk, kaarten en oare ynformaasje oer Pascagoula op city-data.com
Bristol Aeroplane Company

De **Bristol Aeroplane Company** (yn 1910 oprjochte as *British and Colonial Aeroplane Company*) wie in wichtige Britske fleantúchfabryk yn Filton, in stêd justjes benoarden Bristol. Bristol makke ek fleantúchmotors en auto's. De yndustriële fabrikaazje hold al yn 1959 op, en de holding waard yn 1966 opheft. De ûnderdielen fan it bedriuw binne nei ferskate oernames en fúzjes yn 1999 opgien yn BAE Systems.

## Galery

Ofbyld:BristolBoxkiteReplicaBristolMuseum10March2007.jpg|Replika fan de Bristol Boxkite
Ofbyld:Bristol F2B D8096 flying 1.jpg|Bristol F2B
Ofbyld:Belvedere helicopter at Filton, Bristol, England.jpg|Bristol Belvedere
Ofbyld:Britannia.arp.750pix.jpg|Bristol Britannia *Spica*, 1964


## Keppelings om utens
*  The Bristol Aeroplane Company, webside fan de famylje fan de stichter
*  "Bristol Cavalcade" in *Flight* artikel út 1950 oer Bristol-fleanmasines oant 1950
Filton

**Filton** is in plak en *[[civil parish]]* yn it distrik Súd-Gloucestershire, yn it Ingelske greefskip Gloucestershire. It plak leit oan de noardrâne fan de stêd Bristol, sa'n 7 km fan it sintrum.

It plak hat in 12e-iuwske tsjerke. De namme waard al yn 1187 neamd, mar is âlder, en komt fan it Aldingelske *feleþe* (hea) en *tūn* (pleats, fjild).

Filton hat in protte iepen romte, mei ferskate sportfjilden, in golfbaan en in grut fleanfjild, Bristol-Filton.

De stêd jildt as in sintrum fan de loftfeartyndustry. Der stiet in Airbusfabryk en in Rolls-Royce-motorfabryk. Yn 1910 waard yn Filton de foargonger fan de Bristol Aeroplane Company stichte, dy't wer de foargonger fan BAE Systems is. Nei de Twadde Wrâldoarloch ûntstie út de Bristol Aeroplane Company ek Bristol Cars, dy't dêr op lytse skaal noch sportweinen produsearret.

Op 9 april 1969 makke it Britske prototype 002 fan de Concorde syn earste flecht fan fleanfjild Filton ôf. Nei de lêste flecht fan de Concorde is it tastel G-BOAF sûnt 26 novimber 2003 yn it pleatslike loftfeartmuseum te besjen.

## Susterstêden
* St Vallier-sur-Rhône, Frankryk
* Witzenhausen, Dútslân
Leslie Hamilton

**Leslie Hamilton**, wie in Britsk fleander dy't tige súksesfol wie (in *flying ace*) yn de Earste Wrâldkriich oan it Balkanfront. Hy brocht seis oerwinnings yn loftgefjochten op syn namme. Hy ferdwûn by syn besykjen om as earste in *non-stop*-flecht fan east nei west oer de Atlantyske Oseaan te meitsjen. Syn Fokker F.VIIa mei de namme *St. Raphael*, waard foar it lêst sjoen troch de SS *Josiah Macy*, in skip fan Standard Oil. Hy ferdwûn yn augustus 1927 boppe de Atlantyske Oseaan, en men giet derfan út dat er delstoart is.
Pan Books

**Pan Books** is in Britske útjouwerij dy't oprjochte waard yn 1944 en dy't fêstige is yn Londen. It bedriuw waard yn 1987 oernommen troch Macmillan Publishers en kaam as ûnderdiel dêrfan yn 1999 folslein yn 'e hannen fan it Dútske útjouwersconcern Verlagsgruppe Georg von Holtzbrinck GmbH.

## Skiednis
Pan Books, dat neamd is nei de Grykske god Pan, waard yn 1944 as in selsstannige útjouwerij oprjochte troch útjouwer Alan Bott, dy't earder namme makke hie as piloat yn 'e Earste Wrâldoarloch. In pear jier nei de oprjochting fan it bedriuw waard it oernommen troch in konsortium fan ferskate fêstige útjouwerijen, wêrûnder Macmillan, Collins, Heinemann en, foar koarte tiid, Hodder & Stoughton. Yn 1987 kocht Macmillan de oare leden fan it konsortium út, sadat Pan Books doe in ymprint fan Macmillan waard. Yn 1999 kaam it as ûnderdiel fan Macmillan folslein yn it besit fan it Dútske útjouwersconcern Verlagsgruppe Georg von Holtzbrinck GmbH.

Pan Books hat him altyd talein op it publisearjen fan goedkeape *[[paperback]]s*, sawol op it mêd fan non-fiksje as op dat fan fiksje (wêrûnder in protte misdieromans, mar ek werprintings fan literêre klassiken). Sa brocht Pan û.m. de oarspronklike útjeften op 'e merk fan 'e *[[James Bond]]*-rige fan Ian Fleming en de *The Saint*-rige fan Leslie Charteris. Fierders ferskynden der by Pan klassiken fan Georgette Heyer, Jane Austen, Charles Dickens en John Steinbeck. Tsjintwurdich wurdt ûnder de Pan Books-ymprint bgl. wurk fan David Baldacci en Jackie Collins útjûn.

## Keppelings om utens
*Offisjele webside fan Macmillan Publishers, de memme-ûndernimming fan Pan Books